Al marge de les qüestions científiques, de salut, de prevenció i tractament, la pandèmia COVID-19 està afectant de manera notòria a la implementació dels projectes de recerca i innovació actius, els contractes de personal vinculat a ajuts, així com moltes de les tasques que implica l' execució del pla de treball.
D'altra banda, la pandèmia està esdevenint un motor de canvi i creativitat i, alhora generant noves oportunitats i reptes: un augment sense precedents de les col·laboracions internacionals, de publicacions i dades en accés obert, noves convocatòries i oportunitats de finançament, més col·laboracions industria-acadèmia, un increment dels mecanismes d'assessorament científic en les polítiques públiques, un replantejament sobre com comuniquem ciència i els seus resultats i el paper de la ciència ciutadana.
Una recerca i innovació responsable desenvolupada per i amb la societat està més vigent que mai.
Informació sobre la gestió d'ajuts i projectes:
- La clàusula "force majeure" dels contractes d'H2020 considera els projectes afectats pel COVID-19
- Extensió dels terminis dels projectes d'H2020
- Informació de la CE sobre l'afectació de la situació de COVID 19 a la gestió de projectes MSCA.
- FAQS sobre com la pandèmia afecta a projectes MSCA.
Gestió de projectes H2020: molts projectes d'R+I estan patint retards en el pla de treball original per diferents motius, la recerca experimental està aturada, les reunions multitudinàries no es poden realitzar, es cancel·len congressos i conferències, equips no utilitzats, els investigadors d'ajuts Marie S. Curie tenen dificultats per acabar els seus projectes, es cancel·len accions formatives com Training Events i secondments, estudiants amb contractes predoctorals que desenvolupen la seva recerca tenen dificultat per iniciar o finalitzar la recerca prevista/necessària per a la defensa de tesi en projectes H2020.
La Comissió Europea està agilitant i flexibilitzant les processos de pròrroga i acceptació de despeses no executades i fins i tot el re-disseny el pla de treball de molts projectes de manera personalitzada.
- Informació i FAQs de l'impacte del Coronavirus en el programa ERASMUS+
- Mesures específiques sobre la gestió de projectes ERASMUS+
- Informació en relació a la pròrroga dels contractes FI i BP
Preguntes freqüents i respostes sobre la pandèmia del COVID19.
• Ministeri de Ciència i Innovació:
- Nota informativa sobre la aplicació del Real Decreto-ley 11/2020 amb les mesures urgents complementaries, tant a nivell social com econòmic per a fer front al COVID-19.
- Terminis administratius de l'AEI arran de la crisi del COVID-19
Iniciatives i plataformes de suport:
• Activitat de recerca a Catalunya vinculada a la COVID-19
Secretaria d'Universitats i Recerca del Departament d'Empresa i Coneixement, Generalitat de Catalunya: Contribucions dels diversos agents del sistema científic català amb informació detallada dels projectes de recerca liderats o amb participació d'investigadors/es catalans així com oportunitats de finançament i iniciatives de micromecenatge.
ACCIÓ: Solucions tecnològiques o sanitàries que puguin ser efectives a curt termini.
Comissió Europea: Nova pàgina de la CE on es recull informació relacionada amb noves oportunitats i iniciatives de finançament, canvis en els terminis de convocatòries, projectes finançats, eines de comunicació i accés a dades, etc.
European Strategy Forum on Research Infrastructures: Informació sobre serveis a la comunitat científica i accions rellevants en resposta al COVID'19.
European Innovation Council: Ha identificat les millors solucions per donar suport a nivell europeu i mundial en la lluita contra el brot de coronavirus.
En col·laboració amb socis públics i privats d'Europa i d'arreu, han atorgant en total 117 projectes als millors equips i solucions per domini, així com un guanyador i dos subcampions per a cadascun dels 37 reptes, de les 2160 solucions presentades.
L'Organització Mundial de la Salut (OMS): L'OMS i les organitzacions sanitàries mundials han llançat una crida conjunta a l'acció per desenvolupar un accés ràpid i equitatiu a diagnòstics, terapèutics i vacunacions segurs, de qualitat, eficaços i assequibles contra el coronavirus que donarà peu a una Marathon per arribal al finançament inicial de 7.500 milions d'euros.
- Recull d'ajuts de diferents països per COVID'19.
Els usuaris poden informar dels seus ajuts de finançament que es podrien incorporar a la base de dades
-LIVE BLOG: R&D response to COVID-19 pandemic: informació sobre projectes, fons de finançament, iniciatives dels països, etc.
OpenAire, en col·laboració amb la Comissió Europea: Serveis per compartir i col·laborar amb la comunitat de recerca global.
Inclou Zenodo, una comunitat d'investigació per a la COVID-19, un espai específic per la recopilació de resultats rellevants per a la comunitat científica mundial.
Parlament Europeu: Recull de la UE de mesures per combatre la pandèmia de coronavirus i els seus impactes, agrupat en diferents temes: salut, investigació, economia, ocupació, societat, viatges i transports.